Девојчица намолила мобу
Девојчица намолила мобу,
Да у селу зидају капелу,
У капелу да молују Перу,
Ко год прође, да капели дође.
Туд је прошла девојчица мала,
Туд је прошла, па капели дошла,
Дукат дала, што га је гледала,
А два дала, што га целивала.

Извор  
Стеван Бошковић, Бачванске песме. У Новоме Саду. Српска народна задружна штампарија, 1879. стр. 58.

Српске лирске народне песме‎
Бачванске песме